CELEX: 32003R1012
Language: el
Date: 2003-06-12 00:00:00
Title: Κανονισμός (ΕΚ) αριθ. 1012/2003 της Επιτροπής, της 12ης Ιουνίου 2003, που τροποποιεί για δέκατη ένατη φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

Avis juridique important

|

32003R1012

Κανονισμός (ΕΚ) αριθ. 1012/2003 της Επιτροπής, της 12ης Ιουνίου 2003, που τροποποιεί για δέκατη ένατη φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου  

Επίσημη Εφημερίδα αριθ. L 146 της 13/06/2003 σ. 0050 - 0051

Κανονισμός (ΕΚ) αριθ. 1012/2003 της Επιτροπήςτης 12ης Ιουνίου 2003που τροποποιεί για δέκατη ένατη φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του ΣυμβουλίουH EΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1), όπως τροποποιήθηκε τελευταία από τον κανονισμό (ΕΚ) αριθ. 866/2003 της Επιτροπής(2), και ιδίως το άρθρο 7 παράγραφος 1, πρώτη περίπτωση,Εκτιμώντας τα ακόλουθα:(1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.(2) Στις 10 Ιουνίου 2003, η επιτροπή κυρώσεων αποφάσισε να τροποποιήσει τον κατάλογο προσώπων, ομάδων και οντοτήτων που θα πρέπει να αφορά η δέσμευση κεφαλαίων και οικονομικών πόρων. Συνεπώς, το παράρτημα Ι πρέπει να τροποποιηθεί αναλόγως,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα Ι του κανονισμού (EΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 12 Ιουνίου 2003.Για την ΕπιτροπήChristopher PattenΜέλος της Επιτροπής(1) ΕΕ L 139 της 29.5.2002, σ. 9.(2) ΕΕ L 124 της 20.5.2003, σ. 19.ΠΑΡΑΡΤΗΜΑΤο παράρτημα Ι του κανονισμού (EΚ) αριθ. 881/2002 τροποποιείται ως εξής:Η παρακάτω καταχώρηση προστίθεται στον κατάλογο υπό τον τίτλο "Φυσικά πρόσωπα":"Abdelghani MZOUDI [γνωστός και ως α) Abdelghani MAZWATI, β) Abdelghani MAZUTI]. Τόπος γεννήσεως: Marrakesh (Μαρόκο). Ημερομηνία γεννήσεως: 6 Δεκεμβρίου 1972. Υπηκοότητα: μαροκινή. Αριθ. διαβατ.: α) αριθ. μαροκινού διαβατηρίου F 879567, ημερομηνία έκδοσης 29 Aπριλίου 1992 στο Marrakesh, Μαρόκο, ημερομηνία λήξεως 28 Απριλίου 1997, η ισχύς του παρατάθηκε μέχρι τις 28 Φεβρουαρίου 2002· β) αριθ. μαροκινού διαβατηρίου M271392, ημερομηνία έκδοσης 4 Δεκεμβρίου 2000 από το Προξενείο του Μαρόκου στο Βερολίνο, Γερμανία. Αριθμός εγγραφής στα εθνικά μητρώα: αριθ. μαροκινού δελτίου ταυτότητας E 427689, ημερομηνία έκδοσης 20 Μαρτίου 2001 από το Γενικό Προξενείο του Μαρόκου στο Dusseldorf, Γερμανία. Συμπληρωματικές πληροφορίες: προφυλακισμένος στη Γερμανία (Ιούνιος 2003)."